कड़े मुकाबले में बगदातिस से हारे सोमदेव  
सोमदेव देववर्मन को लेग मेसन टूर्नामेंट के तीन सेट तक चले कड़े मुकाबले सातवें वरीय मार्कोस बगदातिस के हाथों शिकस्त का सामना करना पड़ा।
भारत के स्टार टेनिस खिलाड़ी सोमदेव देववर्मन को एटीपी लेग मेसन टेनिस क्लासिक टूर्नामेंट के तीन सेट तक चले कड़े मुकाबले सातवें वरीय मार्कोस बगदातिस के हाथों शिकस्त का सामना करना पड़ा।  गैर-वरीय इस भारतीय खिलाड़ी को टूर्नामेंट के दूसरे दौर में दुनिया के 26वें नंबर के साइप्रस के खिलाड़ी के खिलाफ दो घंटे और दो मिनट चले मुकाबले में 2-6, 6-0, 5-7 से शिकस्त झेलनी पड़ी।  सोमदेव ने इस साल मार्च में बगदातिस को हराया था। भारतीय खिलाड़ी को टूर्नामेंट से 20 रैंकिंग अंक और 7585 डॉलर की इनामी राशि मिली।